als_Latn dik_Latn sag_Latn
Të paktën 6 persona kanë humbur jetën ndërsa më shumë se 48 të tjerë janë plagosur nga një sulm terrorist në urën e Londrës dhe në tregun e Borough.
Sipas policisë kanë qenë tre persona që pasi kanë shtypur kalimtarët me furgon, kanë dalë dhe më pas kanë sulmuar me thikë të tjerë persona para se të vriteshin nga policia.
Më herët edhe në zonën e Vauxhall ndodhi një plagosje me thikë por sipas policisë ajo ngjarje nuk kishte lidhje me dy sulmet terroriste të ndodhura në urën e Londrës dhe në tregun e Borough.
E gjithë ngjarja ka ndodhur në 8 minuta para se policia të ndërhynte duke neutralizuar terroristët.
Ndërkaq kryebashkiaku i Londrës, Khan ka kërkuar shtyrjen e zgjedhjeve të përgjithshme elektorale deri në qetësimin e situatës.
Sipas dëshmitarëve në vendngjarje, terroristët në urën e Londrës ishin të armatosur me thika të mëdha dhe godisnin kë të gjenin përpara ndërsa paniku dhe kaosi mbretëtori në kryeqytetin anglez edhe pas ekzekutimit të tre personave.
Situata mbetet ende e nderë dhe autoritetet e kanë çuar nivelin e sigurisë në maksimum për të shmangur një tjetër sulm të ngjashëm.
als_Latn als_Latn als_Latn als_Latn als_Latn als_Latn als_Latn